**Minimálny rozsah opatrení**

Verejný obstarávateľ nižšie stanovuje rozsah opatrení, ktoré je uchádzač povinný vykonať v rámci realizácie predmetu zákazky. Kvantifikácia rozsahu opatrení je uvedená v Prilohe č. B.3 súťažných podkladov – Opis aktuálneho stavu. V prípade ak realizáciou opatrení dôjde k porušeniu alebo poškodeniu povrchov stien, stropov a podláh, verejný obstarávateľ požaduje ich uvedenie do pôvodného stavu prostredníctvom vhodného vyspravenia a náteru.

**Budova: Študentský dom**

**Adresa: Starohájska 8, 051 02 Bratislava-Petržalka**

**Požadovaný rozsah rekonštrukcie budovy**

Verejný obstarávateľ požaduje zlepšenie tepelnotechnických vlastností obvodového plášťa budovy (tak aby boli splnené požiadavky normy STN 73 0540-2:2012 ako aj iné relevantné normatívne požiadavky) v nasledovnom rozsahu:

* 01 / Zateplenie obvodových stien,
* 02 / Zateplenie plochej strechy  (v prípade potreby vybudovanie novej atiky),
* 03 / Výmena otvorových konštrukcií.

Pri realizácii uvedených opatrení požaduje verejný obstarávateľ tiež realizáciu prác (ako zateplenie atík, soklov, suterénu, balkónov, ostení a ďalších nevykurovaných priestorov objektu), ktoré priamo nevedú k úsporám energie alebo finančných prostriedkov, ale ich realizácia je nevyhnutná ku komplexnému riešeniu zlepšenia tepelno-technických a estetických vlastností obvodového plášťa budovy.

Zároveň verejný obstarávateľ požaduje realizáciu opatrení na zlepšenie energetickej efektívnosti na technických zariadeniach budovy v nasledovnom rozsahu:

* 04 / Rekonštrukcia zdroja tepla a vykurovacej sústavy. Verejný obstarávateľ umožní pri rekonštrukcii zdroja tepla tiež zmenu palivovej základne využitím obnoviteľných zdrojov energie. V prípade potreby odpojenia od centrálneho systému zásobovania teplom je za dodržanie všetkých legislatívnych povinností zodpovedný poskytovateľ.
* 05 / Hydraulické vyregulovanie a termostatizácia vykurovacej sústavy,
* 06 / Modernizácia osvetľovacej sústavy v rozsahu výmeny svietidiel pri zabezpečení splnenia parametrov podľa STN EN 12464-1,
* 07 / Inštalácia zariadení na zníženie spotreby vody.
* 08 / Inštalácia meracích zariadení nevyhnutných pre meranie parametrov potrebných pre vyhodnocovanie úspor v zmysle stanovenej metodiky, s pravidelným zaznamenávaním a uchovávaním nameraných hodnôt a možnosťou diaľkového monitorovania zaznamenaných hodnôt obstarávateľom a to v minimálnom rozsahu pre:
  + množstvo tepla pre vykurovanie,
  + množstvo tepla na ohrev teplej vody,
  + množstva studenej vody na ohrev teplej vody,
  + celkovej spotreby studenej vody,
  + teploty vnútorného a vonkajšieho vzduchu,
  + meranie množstva tepla z ostatných zdrojov tepla okrem CZT
  + jednotlivé prevádzkové parametre rekonštruované zdroja tepla a to v minimálnom rozsahu teplota prívodnej a vratnej vykurovacej vody, teplota teplej vody a cirkulácie teplej vody
  + spotreba elektriny v novom zdroji tepla (vrátane OZE) pri vlastnej výrobe tepla v budove
  + množstvo vyrobenej elektriny z OZE pre vlastnú spotrebu v budove